RG Kar মামলার মুখ আখতার আলিকে সাসপেন্ড রাজ্য স্বাস্থ্য দফতরের

বিক্রমাদিত্য বিশ্বাস, উত্তর দিনাজপুর: উত্তর দিনাজপুর (Uttar Dinajpur) জেলার কালিয়াগঞ্জ স্টেট জেনারেল হাসপাতালের (Kaliaganj State General Hospital) ডেপুটি সুপার আখতার আলিকে (Deputy Superintendent Akhtar Ali) সাসপেন্ড করল পশ্চিমবঙ্গ স্বাস্থ্য দফতর (West Bengal Health Department) ।

আরজিকরের ডেপুটি সুপার থাকাকালীন আরজিকর হাসপাতালের অন্দরে দুর্নীতির অভিযোগ তুলে কলকাতা হাইকোর্টে দ্বারস্থ হয়েছিলেন আখতার আলি। হাইকোর্টের নির্দেশে এই দুর্নীতি মামলায় সিবিআইয়ের গ্রেফতার হন আরজিকরের তৎকালীন সুপার সন্দীপ ঘোষ সহ মোট পাঁচজন।

আরও পড়ুন- বিজেপি নেতাকে মারধর কোচবিহারে! অভিযোগ খারিজ তৃণমূলের

আরজিকর দুর্নীতি মামলার মুখ আখতার আলি সম্প্রতি অনলাইনে বিজেপির সদস্যপদ গ্রহণ করেছে। বাজারে গুঞ্জন ২৬ এর বিধানসভা নির্বাচনে পদ্মপ্রার্থী হতে চলেছেন আকতার আলি। বিধানসভায় প্রার্থী হওয়ার পথ পরিষ্কার রাখতেই সম্প্রতি আখতার আলি স্বাস্থ্য দফতরে চাকরি থেকে ইস্তফা পেশ করেছেন।

আরজিকর দুর্নীতি মামলায় রাজ্য সরকারকে চরম বিপক্ষে ফেলা আখতার আলির ইস্তফা মঞ্জুর করেনি পশ্চিমবঙ্গ স্বাস্থ্য দফতর।

আকতার আলি জানান, সাসপেন্ডশন লেটার হাতে পেয়েছেন। তবে, তিনি আইন মেনে এই সাসপেন্ডশনের বিরুদ্ধে কোর্টে মামলা করবেন। শুধু তাই নয় তিনি আরও বলেন, রাজ্য সরকারের স্বাস্থ্য দফতরে যে দুর্নীতি হয়েছে সেই দুর্নীতির বিরুদ্ধে তিনি লড়বেন, নারীদের সুরক্ষা দিতে তিনি লড়বেন, তিনি এও বলেন, এই লড়াই তিনি জারি রাখবেন।

দেখুন আরও খবর-